DOMINVS Deus cœli  terræ, maris  omnium quæ in eis sunt, creator  rector, sub cuius potestate vniuersa consistunt, super homines quos ad imaginem suam formauit, Reges  Duces cæterasque potestates constituit, vt ipsi factorem suum super se recognoscant,  prout possunt specialiter ei deseruiant, ab ipsoque pro perituris æterna recipiant. Quapropter ego PHILIPPVS gratia Dei Rex Francorum, Cum ex nostra regali liberalitate omnibus rationabiliter petentibus impertire debeam: illis tamen vehementius concedere debeo, quos constat religiose petere,  diuinis cultibus deuotius inseruire. Si enim piæ voluntati hominum præbuerimus assensum, nos cum eis remunerandos in superna retributione proculdubio credimus. Idcirco nouerit vniuersitas sanctæ matris Ecclesiæ tam præsentis quam futuræ ætatis fidelium, quod quidam nobiles viri, videlicet Hadericus clericus sanctæ Aurelianensis Ecclesiæ,  frater eius Ysembardus miles,  nepotes eorum, quidam videlicet Cluniacensis Monachus nomine Wido, Abbas S. Benedicti super Padium,  fratres eius Gaufredus  Vnibaldulus,  Odalricus miles cum fratre suo Walterio,  Wido largus, atque filius eius Tetbaldus, necnō etiam Albertus filius Tiescelini felicis cum vxore sua Belina  filiis suis, nostræ serenitatis adierunt præsentiam, rogantes  obnixe postulātes, vt de quibusdā suis terris Domino Deo,  beatis Apostolis eius PETRO  PAVLO, loco CLVNIACO, religioso Monasterio, cui domnus HVGO venerandus Abbas præest, aliquid darent,  in ipsa possessione super Vadum Pitueris Ecclesiam ad prædictum Monasterium pertinentē, in honore Dei omnipotentis,  beatæ Mariæ sēper virginis,  beatorum Apostolorum Petri  Pauli constructam, per nostrum regale Præceptū firmaremus, vt diutius atque constantius suæ voluntatis persisteret effectus. Quorum petitioni libenter annuimus. Obtinuerunt etiam iidem ipsi nobiles viri quos supra memorauimus, apud Rainerium Flandrensem, qui tunc temporis Aurelianensis Ecclesiæ Episcopus habebatur, vt eis liceret eandem Ecclesiam suo consensu fundatam de alodis suis  beneficiis suis, quæ in prædicto Episcopatu sunt, dotare. Quæ autem sūt illa quæ huic deuotioni annuerint, ita districte,  quasi propriis nominibus annotari placuit: Alodum videlicet de Sinaquis, cum vineis  terris cultis  incultis: Alodum de Grannonis villa cum culturis,  quicquid ibi adquisiuit Wido Largus seruitio suo, vel pecunia sua,  grangiam vnam Pitueris. Cum his etiam dedit ibi Hadericus domum suam, quæ est Aurelianis in alodo suo, cum alodo,  cum vasis, omnibusque rebus suis, quę ibi erant, necnon etiā partem sui alodi de Monte Barresio, insuper etiām omnia sua aloda vbicumque sunt, cum consensu parentum suorum. Concedo etiam prædictæ Ecclesiæ hospites omnes quicumque inibi hospitari voluerint, nec non omnia quæcumque nunc habet,  adquirere poterit iuste. Et vt hæc Charta stabilis  firma permaneat, eam charactere nostri nominis,  sigillo nostro firmari,  corroborari præcipio Quod a nobis sancitum si quis in posterum violare vel permutare præsumpserit, centum libras auri persoluat. S. Adæ dapiferi. S. Simonis. S. Valeranni Camerarij. S. Alberti filij Tiescelini. S. Walterij de sancto Solomone. S. Mainardi nepotis Walterij. S. Belinæ vxoris Walterij. S. Hugonis de Stuluiaco. S. Ioannis militis. S. Widonis Largi. S. Letaldi. S. Alberti de Gironis villa. S. Aderici. S. Fulconis filiij Letaldi. Data per manus Rotgerij Cancellarij VII. Id. Aprilis, anno Incarnat. Verbi MLXXX. Indict. III. epact. XXVI. regnante PHILIPPO Rege anno XIX. Signum PHILIPPI Regis. [Monogramme]